Vedtekter

**§ 1** Foreningens navn Foreningens navn er Stavern Nærmiljøutvalg.

**§ 2** Formål

Foreningen har til formål å jobbe for å skape møteplasser, trygghet, glede og aktivitet for alle på tvers av generasjoner. Stavern Nærmiiljøutvalg tilrettelegger og utøver sin virksomhet i sitt nærmiljøområde.

Formålet skal oppnås gjennom følgende aktiviteter:

* Etablere møteplasser for alle generasjoner
* Arrangere og legge til rette for aktiviteter for alle generasjoner.
* Være nærmiljøets stemme overfor Larvik kommune

**§ 3** **Organisasjonsform**

Stavern Nærmiljøutvalg er en frittstående juridisk enhet med frivillige medlemmer og er selveiende. At den er selveiende innebærer at ingen, verken medlemmer eller andre, har krav på foreningens formue eller eiendeler, eller er ansvarlig for gjeld eller andre forpliktelser.

**§ 4 Medlemmer**

Utgangspunktet for medlemskap er at man ønsker å bidra til et godt nærmiljø i Stavern og omegn.

**§ 5 Rettigheter og plikter knyttet til medlemskapet**

Alle medlemmer har rett til å delta på årsmøte, har stemmerett og er valgbare til tillitsverv i foreningen. Medlemmer som skylder kontingent for mer enn ett år, har ikke stemmerett eller andre rettigheter, og styret kan stryke dem som medlem av foreningen.

Medlemmene plikter å forholde seg til vedtak som er fattet av årsmøte.

**§ 6 Årsmøte**

Årsmøtet, som holdes hvert år, er foreningens høyeste myndighet. Årsmøtet er vedtaksført med det antall stemmeberettigede medlemmer som møter, og alle medlemmer har én stemme. Møteleder velges av årsmøtet.

Med mindre annet er bestemt, skal et vedtak, for å være gyldig, være truffet med alminnelig flertall av de avgitte stemmene. Stemmelikhet avgjøres ved loddtrekning.

Årsmøtet innkalles av styret med minst en måneds varsel, direkte til medlemmene eller ved kunngjøring i pressen eller i sosiale medier. Forslag som skal behandles på̊ årsmøtet skal være sendt til styret senest to uker før årsmøtet. Fullstendig saksliste må̊ være tilgjengelig for medlemmene senest en uke før årsmøtet.  
Årsmøtet kan ikke behandle forslag som ikke er oppført på sakslisten, med mindre 3/4 av de fremmøtte krever det.

**§ 7 Årsmøtets oppgaver**

Årsmøtet skal

* Behandle årsmelding
* Behandle revidert regnskap
* Behandle innkomne forslag
* Fastsette eventuell kontingent
* Vedta budsjett
* Velge:
  + Leder for 1 år
  + 2 styremedlemmer for oddetalls årstall, maks 2 år
  + 3 styremedlemmer for partalls årstall for 2 år

1 av styremedlemmene er regnskapsansvarlig.

Minst 1 av styremedlemmene skal representere en av skolene i nærmiljøet

**§ 8 Ekstraordinære årsmøter**

Ekstraordinære årsmøter blir avholdt når styret bestemmer det eller minst 1/3 av medlemmene krever det.

Innkalling skjer på samme måte som for ordinære årsmøter, med minst 14 dagers varsel.

Ekstraordinært årsmøte kan bare behandle og ta avgjørelse i de sakene som er kunngjort i innkallingen.

**§ 9 Styret**

Foreningen har et styre på 6 medlemmer. Styret er høyeste myndighet mellom årsmøtene. Styret skal holde møte når styreleder eller et flertall av styremedlemmene forlanger det.

Styret skal:

* Iverksette årsmøtebestemmelser
* Oppnevne eventuelle komiteer, utvalg eller personer som skal gjøre spesielle oppgaver, og utarbeide instruks for disse
* Administrere og føre nødvendig kontroll med foreningens økonomi i henhold til gjeldende instrukser og bestemmelser
* Representere foreningen utad

Styret kan fatte vedtak når et flertall av styrets medlemmer er til stede. Vedtak fattes med flertall av de avgitte stemmene.

**§ 10 Signaturrett**

Styrets leder og minst 1 styremedlem har signaturrett hver for seg. Eget vedtaksdokument som sendes Brønnøysundregistrene, viser hvem som til enhver tid har signaturrett.

**§ 11 Vedtektsendring**

Endringer av disse vedtektene kan bare gjøres på̊ ordinært eller ekstraordinært årsmøte etter å ha vært på̊ sakslisten, og det kreves 2/3 flertall av de avgitte stemmene.

**§ 12 Oppløsning**

Oppløsning av foreningen kan bare behandles på̊ årsmøte og krever 2/3 flertall.

Foreningens formue skal etter oppløsning og gjeldsavleggelse tilfalle formål foreningen arbeider for å fremme, ved at nettoformuen blir gitt til en ideell organisasjon som årsmøte bestemmer.

Ingen medlemmer har krav på̊ foreningens midler eller andel av disse.